Ain Erik

Ain Erik (14. märts 1932 – 30. juuli 2018) oli metsamees, loodusõppe spetsialist ja loodushoidja. 

 Elukäik ja töö 
Ain Erik sündis Pärnumaal Audru metskonna metsaülema peres, lõpetas 1950. aastal Tartu 1. Keskkooli ja 1955. aastal cum laude Eesti Põllumajanduse Akadeemia metsanduse ja maaparanduse teaduskonna (õppima asus ta veel Tartu Riiklikku Ülikooli, kuid 1951. aastal loodi eraldi Eesti Põllumajanduse Akadeemia).

Ülikooli lõpetamise järel töötas ta Vändras metsaülemana (august 1955 – juuli 1958), seejärel Suure-Jaani metsamajandis (1958 juuli − 1966 juuli; metsakultuuride ja hooldusraiete meister, insener metsakasutuse alal, 1962. aastast vaneminsener), Jõgeva metsamajandi peametsaülema (1966–1971) ja direktorina (1971–1981). Tööle asudes oli nimetus veel Kurista metsamajand, alates 1978 Jõgeva metsamajand).

1981. aastast elas ja töötas ta Põlvamaal Kiidjärvel. Aastatel 1981–1997 oli ta Kiidjärve metsaülem, kuni 2008. aastani Riigimetsa Majandamise Keskuse loodushoiu (puhkemajanduse) osakonna loodusõppe spetsialist ja puhkeala juhataja (1998. aastal avatud RMK Kiidjärve Looduskeskus).

Ain Eriku tegevus oli mitmetahuline ja samas väga terviklik. Tema eestvedamisel kujundati Ahja jõe keskjooksul välja Kiidjärve-Taevaskoja huvimets. Kiidjärve-Taevaskoja huvimets.(vaadatud 1.06.2014) Ta tundis suurt huvi kodukandi pärandkultuuri vastu. Ain Erik: Kiidjärve patrioodi südamesoov – kodupaiga heaolu.(vaadatud 16.01.2016) Ain Erik tegi kaastööd trükiväljaannetele, Kiidjärve looduskeskuses töötades koostas teabematerjali, pildistas ja kirjeldas mitmeid huviväärseid loodusobjekte, nende hulgas nn krokodillikuuske Kiidjärve mail.

Tunnustus
1999 Kodanikupäeva aumärk
2005 Riigimetsa majandamise teenetemärk Kuldne Tammeleht
2005 Vastse-Kuuste valla teenetemärk 
2007 Põlvamaa teenetemärk 
2011 Eesti looduskaitsemärk
2012 Jakob Hurda rahvuskultuuri auhind

Isiklikku
Ain Eriku vaateid mõjutas tugevalt isa Paul Erik. Isa metsameheks kujunemise loo on avaldanud Õpetajate Leht: "Pärnumaa noormees Paul Erik pidi eelmise sajandi algusaastatel otsustama, mida oma eluga peale hakata. Üldhariduskool oli pooleli jäänud, kodukülas alustada raske. Otsus omandada Kaug-Idas metsandusharidus võimaldas mitme riigikorra ajal tööd ja leiba."" Tulemuslikule elutööle pani aluse ametikool", A. Erik, Õpetajate Leht, (vaadatud 16.01.2016) Lembit Lauri küsitles P. Erikut saate "Kirjutamata memuaare" tarbeks 1977. aastal, sõna saavad ka pojad Ain ja Ülo.L. Lauri, "Kirjutamata memuaare": Paul Erik (eetris 18.09.1977) (kuulatud 4.08.2015)

Olulisel kohal oli läbi elu muusika. Suure-Jaani metsamajandi perioodi helgemaid mälestusi oli segakooriga Ilmatar seotu: "Aga nüüd tuli metsamajandisse tööle Ain Erik ja hakkas aktiivselt segakoori organiseerima. Dirigendikepp usaldati Ain Eriku abikaasa ja keskkooli muusikaõpetaja Mare Eriku kätte."Uno Jürisson. "Ilmatar" 115 (vaadatud 16.01.2016) 

"Pean sügavalt tänulik olema oma Saatusele, kelle tahtel minu elutee läbis Suure-Jaani ajal, mil siin elasid veel suured suurejaanilased, kuulsad eesti helimeistrid Hüpassaare ja Lehola laulikud Mart Saar ja Villem Kapp. Võimsad muusikamehed Artur Kapp ja Julius Vaks puhkasid aga kahjuks sel ajal juba kohalikul kalmistul Kappide perekonnarahupaigas.

Suure-Jaani jõudsin ma 1958. a suvel äsja Vändras minu abikaasaks saanud noore sädeleva Marega, kes hariduselt oli muusikaõpetaja ja koorijuht, mina aga metsamajanduse insener.""Mälestuskilde kohtumistest ja koostööst VILLEM KAPIGA", A. Erik,  (vaadatud 16.01.2016)

Viited

Välislingid
Metsa- ja loodusemehe Ain Eriku nooruspõlvemälestusi RMK mälupank
Ain Erik – metsandusjuhist loodusemeheks Eesti Metsateenijate Ühing. Sõnumid, Metsamehe jälgedes
Kahe värvika metsamehe jälgedes. Tõnu Vaask ja Ain Erik, Eesti Mets
"Ajaring" . Mati Talviku intervjuud. Ain Erik kodanikupäeva aumärgiga seoses kodanikutundest ja virgestusest (17.–20. minut)

Kategooria:Eesti looduskaitsjad
Kategooria:Eesti metsaülemad
Kategooria:Eesti koduloolased
Kategooria:Eesti kultuuriloolased
Kategooria:Eesti Maaülikooli metsanduse ja maaparanduse teaduskonna vilistlased
Kategooria:Hugo Treffneri Gümnaasiumi vilistlased
Kategooria:Uus-Peetri kalmistule maetud
Kategooria:Sündinud 1932
Kategooria:Surnud 2018